
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 80 

2 Φεβρουάριου 1994 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 4.700 τ.μ. στη 
θέση «Πέτρα Συμπέθερου» του Δήμου Φυλής του 
Νομού Αττικής. 1 

Κήρυξη ως αναδασωτέας εκτάσεως 4,550 στρεμ. στη 
θέση «Νούτση» του Δήμου Κορωπίου του Νομού Ατ¬ 
τικής . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
Πειραιά (Ν. Αττικής) επί των οδών Δημοσθένους 
αριθ. 5 και Λυκούργου και καθορισμός ειδικών όρων 


και περιορισμών δόμησης αυτού . 3 

Τροποποίηση του ρυμοτομικού σχεδίου Σπάρτης Ν. 
Λακωνίας στο Ο.Τ. 111 Α' . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2813/93 (1) 

Κήρυξη ως αναδασωτέας εκτάσεως 4.700 τ.μ. στη θέση 
«Πέτρα Συμπέθερου» του Δήμου Φυλής του Νομού Ατ¬ 
τικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν.Δ. 1147/1972 «περί Διοικήσεως 
μείζονος Πρωτευούσης» σε συνδυασμό με τις όμοιες του 
711/72 Β.Δ. 


3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, «περί οδηγιών για τις αναδα¬ 
σωτέες εκτάσεις» 

β) 182447/3049/24.9.80. 

6) Την αριθ. 2858/8.7.1993 πρόταση του Δασαρχείου 
Πάρνηθος σχετικά με την κήρυξη ως αναδασωτέας, της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδού τεσσάρων χιλιάδων επτακοσίων (4.700) τετρα¬ 
γωνικών μέτρων στη θέση «Πέτρα Συμπέθερου» περιφέ¬ 
ρειας Δήμου Φυλής Ν. Αττικής, με σκοπό τη διατήρηση 
του χαρακτήρα της δασικής εκτάσεως της οποίας η δα¬ 
σική βλάστηση, αποτελούμενη από πρίνα και σχίνα, κατα¬ 
στράφηκε παλαιότερα με παράνομη εκχέρσωση (ισχύει το 
αριθμ. 4059/π.ε./25.5.1966 Π.Δ.Α. Δασαρχείου Πάρνη¬ 
θος οριστικό υπέρ του Δημοσίου) και κατά μήνα Ιανουάριο 
μέχρι Ιούνιο 1993 εν μέρει με παράνομη περίφραξη από 
δικτυωτό συρματόπλεγμα και προσδιορίζεται από τα στοι¬ 
χεία: Α-Β-Γ-Δ-Ε-Ζ-Η-θ-Ι-Κ-Λ-Α, όπως φαίνονται στο συ¬ 
νημμένο διάγραμμα το οποίο αποτελεί αναπόσπαστο μέ¬ 
ρος της αποφάσεως αυτής και έχει όρια: 

Ανατολικά: Εν μέρει με αγρούς και εν μέρει με δημόσια 
δασική έκταση. 

Δυτικά: Με αγρούς. 

Βόρεια: Ομοίως ως άνω., 

Νότια: Με δημόσια δασική έκταση (τμήμα του αριθμ. 
4059/25.5.1966 Π.Δ.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 20 Ιανουάριου 1994 

Ο Νομάρχης 
ΝΙΚ. ΠΕΡΚΙΖΑΣ 

Αριθ. 1075 (2) 

Κήρυξη ως αναδασωτέας εκτάσεως 4,550 στρεμ. στη 
θέση «Νούτση» του Δήμου Κορωπίου του Νομού Αττι¬ 
κής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν.Δ. 1147/1972 «περί Διοικήσεως 
μεΐζονος Πρωτευοϋσης» σε συνδυασμό με τις όμοιες του 
711/72 Β.Δ. 

3. Τις διατάξεις της παρ. 3 του άρθρου 117 του Συντάγ¬ 
ματος. 

4. Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) 160417/1180/8.7.80 «περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

6. Την αριθ. 1679/26.3.1993 πρόταση του Δασαρχείου 
Πεντέλης σχετικά με την κήρυξη ως αναδασωτέας της 
αναφερομένης στο θέμα εκτάσεως, αποφασίζουμε: 


Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό τη δημόσια δασική έκταση, 
εμβαδού τεσσάρων στρεμμάτων και πεντακοσίων πενή¬ 
ντα τετραγωνικών μέτρων (4,550) που βρίσκεται στη θέση 
«Νούτση» περιφέρειας Δήμου Κορωπίου Ν. Αττικής, με 
σκοπό τη διατήρηση του χαρακτήρα της δασικής εκτά¬ 
σεως της οποίας η βλάστηση, που αποτελείτο από σχίνα 
και πουρνάρια, καταστράφηκε κατά μήνα Σεπτέμβριο 
1992, με παράνομη ρίψη μπάζων και χωμάτων και διαμόρ¬ 
φωσή τους και προσδιορίζεται από τα στοιχεία Α-Β-Γ-Δ- 
Ε-Ζ-Η-Α, όπως φαίνονται στο συνημμένο διάγραμμα το 
οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Με δημόσια δασική έκταση παρανόμως κα- 
ταληφθείσα παλαιότερα. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με αγρό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 28 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1465/329 (3) 

Χαρακτηρισμός ως διατηρητέου του κτιρίου που βρίσκεται 
εντός του ρυμοτομικού σχεδίου του Δήμου Πειραιά (Ν. 
Αττικής) επί των οδών Δημοσθένους αριθ. 5 και Λυ¬ 
κούργου και καθορισμός ειδικών όρων και περιορισμών 
δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 
210), όπως τροποποιήθηκαν με το άρθρο 1 (παρ. 1 και 
2) του Ν. 1772/1988 «Τροποποίηση διατάξεων του Ν. 
1577/1985 “Γ.Ο.Κ.” και άλλες σχετικές διατάξεις» (Α' 
91). 

2. Την 67598/758/16.6.92 απόφαση «Μεταβίβαση αρ¬ 
μοδιοτήτων του Υφυπουργού Περιβάλοντος, Χωροτα¬ 
ξίας και Δημοσίων Έργων στο Γενικό Γραμματέα, 
στους Γεν. Διευθυντές και στους Προϊσταμένους Δ/ 
νσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων» (Β' 435). 

3. Τις διατάξεις του άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρε¬ 
σίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων (Α’ 9). 

4. Την από 20.10.1993 εισηγητική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

5. Την από 30.10.1993 (αρ. πρωτ. 103482/1993) σύμ¬ 
φωνη γνώμη των ενδιαφερομένων ιδιοκτητών. 

6. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/ 
1992 (Α' 154) και το γεγονός ότι από τις κανονιστικές 
διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού και του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο, που βρίσκε¬ 
ται εντός του ρυμοτομικού σχεδίου του Δήμου Πειραιά 
(Ν. Αττικής) επί των οδών Δημοσθένους αριθ. 5 και Λυ¬ 
κούργου φερόμενο ως ιδιοκτησία των Α. Ζηλάκου, Κ. 
Τσουκαλά, Π. Μπούρη, Ε. Νομικού, όπως αυτό φαίνε¬ 
ται με μαύρη σκιαγράφιση και με την ένδειξη «διατηρη¬ 
τέο κτίριο» στο σχετικό πρωτότυπο διάγραμμα σε κλί¬ 
μακα 1:2.500, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
1465/1993 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 


2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών στοι¬ 
χείων του. 

3. Επιτρέπεται η ανακατασκευή του εσωτερικού του 
κτιρίου με νέο φέροντα οργανισμό από οπλισμένο σκυ¬ 
ρόδεμα και η προσθήκη τεσσάρων (4) συνολικά ορό¬ 
φων υπεράνω του διατηρητέου κτιρίου χωρίς υπέρ¬ 
βαση του ισχύοντος συντελεστή δόμησης. Οι δύο (2) 
πρώτοι όροφοι της προσθήκης θα τεθούν επί της προ- 
σόψεως της οδού Δημοσθένους και εσώτερον κατά 
τρία μέτρα και πενήντα εκατοστά του μέτρου (3,50 μ.) 
από την οδό Λυκούργου, διατηρουμένου του υπάρχο- 
ντος γείσου. Οι άλλοι δύο (2) όροφοι θα έχουν εσοχή 
από την οδό Δημοσθένους και από τη νέα όψη της προ¬ 
σθήκης από την οδό Λυκούργου λόγω εφαρμογής του 
ιδεατού στερεού. 

4. Το μέγιστο επιτρεπόμενο ύψος του κτιρίου (υπάρχο- 
ντος και προσθήκης) ορίζεται σε είκοσι ένα μέτρα και 
πενήντα εκατοστά του μέτρου (21,50 μ.) με αφετηρία 
μετρήσεως τη νομίμως οριζόμενη. 

Πάνω από το μέγιστο επιτρεπόμενο ύψος του κτιρίου 
επιτρέπεται η κατασκευή της απόληξης κλιμακοστα¬ 
σίου και του μηχανοστασίου του κτιρίου. 

5. Η μορφή της προσθήκης εγκρίνεται από την αρμόδια 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

Η μελέτη προσθήκης στο χαρακτηριζόμενο ως διατηρη¬ 
τέο κτίριο πρέπει να περιλαμβάνει και μελέτη επανα¬ 
φοράς του βπάρχοντος στην αρχική του μορφή, που 
εγκρίνεται επίσης από την Ε.Π.Α.Ε. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

7. Για οποιαδήποτε εργασία στο εξωτερικό και εσωτε¬ 
ρικό του διατηρητέου κτιρίου καθώς και για την τοπο¬ 
θέτηση επιγραφών, απαιτείται η έγκριση της Επιτρο¬ 
πής Πολεοδομικού και Αρχιτεκτονικού Ελέγχου 
(Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 1994 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. Οικ. Π-445 2 (4) 

Τροποποίηση του ρυμοτομικού σχεδίου Σπάρτης Ν. Λα¬ 
κωνίας στο Ο.Τ. 111 Α'. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α. Του Ν. 1032/80 «περί συστάσεως του Υπουργείου 
Χ.Ο.Π.». 

β. Του Ν. 3200/55 «περί Διοικητικής Αποκεντρώσεως» 
όπως συμπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70, 
«περί συμπληρώσεως των διατάξεων περί Διοικητικής 
Αποκεντρώσεως κ.λπ.»), όπως τροποποιήθηκε και συ¬ 
μπληρώθηκε με τα Β.Δ. 677/71 και 198/72. 

δ. Του από 17.7.1923 Ν.Δ/τος «περί σχεδίων πόλεων 
κ.λπ.» και ειδικότερα τα άρθρα 3 και 70. 

2. Την Λ9/1 -8/3 από 3.8.1971 κοινή εγκύκλιο των Πρω¬ 
θυπουργού, Αντιπροέδρου και Υπουργού Εσωτερικών 
«περί οργανώσεως των Νομαρχιών». 

3. Τις διατάξεις του Ν. 1577/85 (ΦΕΚ 21 ΟΑ') όπως τρο¬ 
ποποιήθηκε με το Ν. 1772/88 (ΦΕΚ 91 Α'). 

4. Τις διατάξεις του Α.Ν. 314/68 (ΦΕΚ 47Α) όπως τρο¬ 
ποποιήθηκαν με το υπ' αριθ. 1018/79 Ν.Δ/γμα (ΦΕΚ 
220Α ) και την παρ. 3 του άρθρου 34 του Ν. 1577/85 
(ΦΕΚ 21 ΟΑ'). 

5. Τις διατάξεις του Π.Δ/τος 183/1986 (ΦΕΚ 70Α) 


«Έγκριση τροποποιήσεως σχεδίων πόλεων και καθορι¬ 
σμός όρων και περιορισμών δόμησης από τους Νομάρ¬ 
χες». 

6. Την υπ’ αριθ. οικ. Π-1916/11.5.89 (ΦΕΚ 351Δ789) 
απόφαση Νομάρχη Λακωνίας «έγκριση της πολεοδομικής 
μελέτης Αναθεώρησης Σχεδίου πόλεως του Δήμου Σπαρ¬ 
τιατών Ν. Λακωνίας». 

7. Την υπ’ αριθ. 219/93 απόφαση του Δημ. Συμβουλίου 
του Δήμου Σπαρτιατών. 

8. Το 9ο Πρακτικό - θέμα 3ο της 7.12.93 του Σ.Χ.Ο.Π. 
Νομού Λακωνίας, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Σπάρτης στο Ο.Τ. 111 Α', με μετατόπιση της οικοδομικής 
γραμμής (Βθ) στην προτεινόμενη θέση (ΒΓ) και (Γθ) (πε¬ 
ρασιά με την υπάρχουσα οικοδομή) όπως φαίνεται στο συ¬ 
νημμένο τοπογραφικό διάγραμμα με κλίμακα 1:200 του 
Αρχ/να Μηχανικού Παναγιώτη Σαχάμη. 

Κάλυψη Δαπάνης: Από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Δήμου Σπαρτιατών. 

Η απόφαση αυτή, μαζί με το τοπογραφικό που τη συνο¬ 
δεύει, να δημοσιευθεί στην Εφημερίδα της Κυβερνή- 
σεως. 

Σπάρτη, 30 Δεκεμβρίου 1993 
Ο Νομάρχης 

ΓΙΩΡΓΟΣ ΚΑΝΕΛΛΟΠΟΥΛΟΣ 

